钦定古今图书集成/明伦汇编/氏族典/第589卷 > 《廖用贤尚友录》 > 侯史光
## 钦定古今图书集成/明伦汇编/氏族典/第589卷 > 《廖用贤尚友录》 > 侯史光

按《晋书侯史光传》：“光字孝明，东莱掖人也。幼有才悟，
受学于同县刘夏。举孝廉，州辟别驾。咸熙初，为洛阳
典农中郎将，封关中侯。泰始初，拜散骑常侍，寻兼侍
中，与皇甫陶、荀廙持节循省风俗。及还，奏事称旨，转
城门校尉，进爵临海侯。其为御史中丞，在职宽而不
纵。后迁少府，卒官。光儒学博士，历官著绩，文笔奏议”，
皆有条理。长子元嗣。